钦定古今图书集成/明伦汇编/家范典/第053卷 > 唐宋氏女论语 > 《事父母章》
## 钦定古今图书集成/明伦汇编/家范典/第053卷 > 唐宋氏女论语 > 《事父母章》

女子在堂，敬重爹娘。每朝早起，先问安康。寒则烘火，
热则扇凉，饥则进食，渴则进汤。父母捡责，不得慌忙。
近前听取，早夜思量，若有不是，改过从长。父母言语，
莫作寻常。遵依教训，不可强良。若有不是，借问无妨。
父母年老，朝夕忧惶。补联鞋袜，做造衣裳。四时八节，
孝养相当。父母有疾，身莫离床，衣不解带，汤药亲尝，
“求神拜佛，指望安康。莫教不幸，或致身亡。痛入骨髓，
哭断肝肠。三年乳哺，恩德难忘。衣裳装殓，持服居丧。
安埋设祭，礼拜烧香。追修荐拔，超上天堂。莫学忤逆，
咆哮无常。才出一语，应答千张。便行抛掉，说著相伤。
如此妇女，教坏村坊。”